Best Trek Road Bikes in 2020 as reviewed by Australian consumers | ProductReview.com.au
Best Trek Road Bikes ACC kap justisie - Ministeries - Republikein
Tuesday, August 06th, 12:26:08
ACC kap justisie
‘Geen geld in persoonlike rekeninge’
29 July 2019 | Ministeries
Denver Kisting – Die Teenkorrupsiekommissie (ACC) sê dit is onaanvaarbaar dat staatsgeld in private rekeninge betaal word – selfs vir geldige redes.
Die teenkorrupsiewaghond sê by monde van sy woordvoerder, me. Josefina Nghituwamata, hy is tevrede met ’n verduideliking deur die ministerie van justisie.
Nghituwamata het die afgelope week in ’n verklaring gesê mnr. Isaskar Ndjoze, die uitvoerende direkteur van justisie, het op hul navrae oor korrupsiebeweringe gereageer.
Die ACC wou by die ministerie weet onder watter omstandighede sekere programmatuur aangekoop is.
Naas ’n verduideliking het die ministerie ook met stawende dokumentasie oor die betrokke transaksie vorendag gekom, sê Nghituwamata.
Kragtens Ndjoze se verduideliking het die justisieministerie glo vantevore met die spesifieke Asiatiese verskaffer te doen gehad en die maatskappy het glo ’n goeie reputasie. “Geskoei op hul navorsing kon die ministerie nie verskaffers van soortgelyke programmatuur in Namibië vind nie,” lui die ACC se verklaring.
Volgens Nghituwamata kon die ministerie selfs verduidelik hoekom hy van persoonlike bankrekenings vir die betaling van die programmatuur gebruik moes maak.
Nadat die teenkorrupsieliggaam die verduideliking bestudeer en na die stawende dokumentasie gekyk het, is hy tevrede geen geld is uit die ministerie verkul nie. “Die proses is bedoel om die betalingsproses vir die programmatuur te bespoedig om te verhoed dat uitgawes na die volgende boekjaar oorgedra word.”
Volgens die ACC was daar volgens die ministerie van justisie ’n behoefte aan die spesifieke programmatuur.
Maar, sê Nghituwamata, hoewel die ACC tevrede is daar was geen bedoeling om geld te verduister nie, is die praktyk om verskaffers deur middel van persoonlike bankrekenings te betaal teenstrydig met prosesreëls en ongeoorloof, en openbare instellings moet dit staak. “Die praktyk skep potensiële kanse vir korrupsie.”